stanford-oval/wikipedia huggingface dataset:
จีไอโจ (เกมอาร์เคด)

| จีไอโจ |
| --- | --- |
ใบปลิวอาร์เคด
ผู้พัฒนา: โคนามิ
ผู้จัดจำหน่าย: โคนามิ
แต่งเพลง: สึโทมุ โองูระ เค็งอิจิโร ฟูกูอิ
เครื่องเล่น: อาร์เคด
วางจำหน่าย: ญี่ปุ่น: ค.ศ. 1992 อเมริกาเหนือ: เมษายน ค.ศ. 1992 ยุโรป: ค.ศ. 1992
แนว: มุมมองบุคคลที่สาม, เกมยิงที่ไม่ต้องเดิน, ชูตเอ็มอัป
รูปแบบ: 1–4 ผู้เล่น
จีไอโจ (อังกฤษ: G.I. Joe) เป็นวิดีโอเกมแนวเกมยิงที่ไม่ต้องเดินมุมมองบุคคลที่สามที่ผลิตโดยโคนามิและเปิดตัวใน ค.ศ. 1992 สำหรับอาร์เคดนันทนาการ ซึ่งอิงจากซีรีส์การ์ตูนจีไอโจ: อะเรียลอเมริกันฮีโร และนำแสดงโดยตัวละครสี่ตัวจากซีรีส์ ได้แก่ ดุ๊ก, สเนกอายส์, สการ์เลตต์ และโรดบล็อก
รูปแบบการเล่น

เกมนี้เป็นเกมยิงที่ไม่ต้องเดินมุมมองบุคคลที่สาม ซึ่งผู้เล่นแต่ละคนเลือกหนึ่งในสี่ของปฏิบัติการจีไอโจ ได้แก่ ดุ๊ก, สเนกอายส์, สการ์เลตต์ หรือโรดบล็อก สามารถเล่นเกมได้สูงสุดสี่คนพร้อมกัน ตัวละครแต่ละตัวจะยืนหรือวิ่งไปข้างหน้าโดยอัตโนมัติในมุมมอง 3 มิติ และผู้เล่นของพวกเขาสามารถใช้จอยสติ๊กเพื่อเลื่อนไปทางซ้ายหรือขวา เช่นเดียวกับยกหรือลดเป้าเล็ง สิ่งนี้ช่วยสำหรับการเคลื่อนไหวส่วนหลังผ่านหน้าจอส่วนใหญ่ ตัวละครแต่ละตัวมีอาวุธปืนที่มีกระสุนไม่จำกัด เช่นเดียวกับเครื่องยิงขีปนาวุธ ซึ่งมาพร้อมกับขีปนาวุธ 3 ถึง 5 ลูก และสามารถบรรจุได้ถึงเก้าลูก
ผู้เล่นใช้อาวุธเหล่านี้ผ่านปุ่มยิงมาตรฐาน และปุ่มยิงขีปนาวุธที่ช่วยให้สามารถทำลายล้างได้มากขึ้นโดยค่าคำสั่งหนึ่งครั้ง คุณสามารถรับพาวเวอร์อัปได้ซึ่งทำให้ผู้เล่นสามารถยิงได้อย่างรวดเร็วโดยกดปุ่มยิงค้างไว้, เพิ่มขีปนาวุธอีกลูกในการจัดหา หรือฟื้นฟูพลังชีวิตของตัวละคร
เป้าหมายของเกมคือการค้นหาฐานที่มั่นที่ซ่อนอยู่ของคอบรา และหยุดการทัพครั้งล่าสุดของคอบรา คอมมานเดอร์ ที่จะยึดครองโลก ในเกมจะมีภารกิจสามภารกิจ แต่ละภารกิจประกอบด้วยหลายแอเรีย ได้แก่ โรงงานเคมี, สนามบินทหาร, โรงงานอาวุธ, ป่า ฐานถ้ำ และเรือประจัญบาน ส่วนศัตรู ได้แก่ ทหารไวเปอร์ และยานพาหนะ เช่น แฟง II, ฮิส II, เรเซอร์แบ็ก และเฮอร์ริเคน ส่วนบอสประกอบด้วยโทแมกซ์ และเซมอต, เมทัล-เฮด, เดอะบารอเนส, พันตรี บลัดด์ และเดสโตร โดยยุทธการครั้งสุดท้ายจะเกิดขึ้นระหว่างทีมจีไอโจ กับคอบรา คอมมานเดอร์
การตอบรับ

นิตยสารคอมพิวเตอร์แอนด์วิดีโอเกมส์ให้บทวิจารณ์เชิงบวกแก่เกมอาร์เคดนี้ในฉบับเดือนกรกฎาคม ค.ศ. 1992 โดยให้ 346 คะแนนจาก 400 และนิตยสารอิเล็กทรอนิกส์เกมมิงมันธลียังให้ความเห็นเชิงบวกกับเกมอาร์เคดดังกล่าวในฉบับเดือนตุลาคม ค.ศ. 1992
จุลธาตุ

ในเคมีวิเคราะห์ จุลธาตุ (อังกฤษ: trace element) หมายถึง ธาตุที่มีความเข้มข้นเฉลี่ยน้อยกว่า 100 อะตอมต่อล้านอะตอมของส่วนผสมทั้งหมด (< 100 ppm) ของสารตัวอย่าง  หรือธาตุที่มีน้ำหนักน้อยกว่า 100 ไมโครกรัมต่อสารตัวอย่างที่หนัก 1 กรัม
ในชีวเคมี จุลธาตุ หมายถึง ธาตุทางเคมีที่ต้องการในปริมาณน้อย ๆ เพื่อใช้ในการเจริญเติบโตของสิ่งมีชีวิต จุลธาตุ บางครั้งถูกเรียกว่า จุลสารอาหาร (micronutrient)
สำหรับธรณีเคมี จุลธาตุ หมายถึง ธาตุทางเคมี ที่มีความเข้มข้นน้อยกว่า 1000 อะตอมต่ออะตอมทั้งหมดของหิน 1 ล้านอะตอม (1000 ppm)
จุดกึ่งกลาง

จุดกึ่งกลางบนส่วนของเส้นตรง  (x_{1},y_{1}) และ  (x_{2},y_{2})
จุดกึ่งกลาง (อังกฤษ: midpoint) คือจุดจุดหนึ่งที่อยู่บนตำแหน่งกึ่งกลางของส่วนของเส้นตรง ซึ่งอยู่ห่างจากจุดปลายทั้งสองเป็นระยะทางเท่ากัน จุดกึ่งกลางของส่วนของเส้นตรงบนระนาบ โดยที่มีจุดปลายอยู่ที่พิกัด  (x_{1},y_{1}) และ  (x_{2},y_{2}) สามารถคำนวณได้จาก
ในทำนองเดียวกัน จุดกึ่งกลางในปริภูมิสามมิติของระบบพิกัดคาร์ทีเซียน สามารถหาได้จาก
ในฮิสโทแกรมจะเรียกจุดกึ่งกลางว่า คะแนนชั้น (class mark)
ดูเพิ่ม

เส้นมัธยฐาน (median)
แหล่งข้อมูลอื่น

แอนิเมชัน แสดงลักษณะเฉพาะของจุดกึ่งกลางบนส่วนของเส้นตรง
จุลินทรีย์

จุลินทรีย์ E coli ขนาด 10,000 เท่า
จุลินทรีย์, จุลชีพ, จุลชีวัน หรือ จุลชีวิน(อังกฤษ: microorganism) เป็นสิ่งมีชีวิตขนาดเล็ก ที่ไม่สามารถมองเห็นได้ด้วยตาเปล่าจึงจำเป็นต้องใช้กล้องจุลทรรศน์ ได้แก่ แบคทีเรีย อาร์เคีย รา และ ยีสต์ เป็นต้น เราสามารถพบจุลินทรีย์ได้ทุกสภาวะแวดล้อม แม้แต่ในสภาวะแวดล้อมที่สิ่งมีชีวิตอื่นอยู่ไม่ได้ แต่จุลินทรีย์บางชนิดสามารถปรับตัวอาศัยอยู่ได้ เช่น ในน้ำพุร้อนบริเวณภูเขาไฟใต้ทะเลลึก หรือภูเขาไฟธรรมดา ใต้มหาสมุทรที่มีความกดดันของน้ำสูงๆ ในน้ำแข็งที่มีอุณหภูมิเย็นจัด บริเวณที่มีสภาพความเป็นกรดด่างสูง หรือแม้กระทั่งในบริเวณที่ไม่มีออกซิเจนส่วนใหญ่หมายถึงสิ่งมีชีวิตเซลล์เดียว หรือหลายๆเซลล์ (เช่น เชื้อรา)
จิ้งจอกภูเขาหิมะ

จิ้งจอกภูเขาหิมะ (จีน: 雪山飛狐, อังกฤษ: Fox Volant of the Snowy Mountain, Flying Fox of Snowy Mountain) หรือ เซาะซัวปวยฮู้  เป็นนิยายกำลังภายในของกิมย้งจัดเป็นเรื่องสั้นที่เขียนได้ดีที่สุดและโดดเด่นที่สุดของยุทธจักรนิยาย โดยวิธีการดำเนินแบบเล่าเรื่อง มาตรแม้นว่าเป็นเรื่องราวเดียวกันแต่เมื่อกล่าวจากปากแต่ละคนกลับผิดแผกแตกต่างตลอดทั้งเนื้อเรื่องกล่าวถึงปริศนาลี้ลับมากมาย ใช้วิธีการผูกเรื่องคล้ายกับการสืบสวนคดีแบบปากต่อปากจากนั้นนำเรื่องราวทั้งหมดมาร้อยเรียงเข้าด้วยกันจนได้ปรากฏข้อเท็จจริง ในด้านของเนื้อหาแม้ไม่นับว่าเลิศพบจบแผ่นดินดุจดั่งสามไตรภาคมังกรหยก แปดเทพอสูรมังกรฟ้า และกระบี่เย้ยยุทธจักร แต่นับว่าสามารถสะท้อนนิสัยใจคอพื้นเพของมนุษย์ได้อย่างดีเยี่ยมเรื่องหนึ่งโดยผ่านการกล่าววาจาซึ่งสะท้อนลักษณะนิสัยและความคิดของมนุษย์ อนึ่งนั้นมาตรแม้นว่าจิ้งจอกภูเขาหิมะจะมีเนื้อเรื่องและตัวละครเกี่ยวเนื่องกันกับจิ้งจอกอหังการแต่นักอ่านสามารถอ่านโดยแยกจากกันได้ ทั้งนี้เพราะแม้ว่าจิ้งจอกภูเขาหิมะเขียนขึ้นก่อนแต่กลับเป็นเรื่องราวภายหลังจิ้งจอกอหังการ และกิมย้งแต่งโดยให้ทั้งสองเป็นเอกเทศแยกจากกัน แต่ถึงกระนั้นเมื่อนำเรื่องนี้มาสร้างภาพยนตร์หรือละครโทรทัศน์ผู้สร้างก็ยังมิวายรวมสองเรื่องเข้าด้วยกันเป็น จิ้งจอกภูเขาหิมะ เรื่องเดียวอยู่ดี
เนื้อเรื่องย่อ > ตัวละครที่สำคัญ

โอ้วฮุย (สำเนียงจีนกลางเรียกว่าหูเฟย) (胡斐) - ตัวเอกของเรื่อง เป็นลูกชายของโอ้วเจ่กตอ (หูอี้เตา) ถูกเลี้ยงดูให้เติบโตจากเพ้งอาสี่ (ผิงอาซื่อ) หลังจากพ่อแม่บังเกิดเกล้าเสียชีวิต โอ้วฮุยร่ำเรียนวิทยายุทธจากตำราที่บิดาบันทึกไว้จนเก่งกาจได้รับสมญานามเป็นจิ้งจอกภูเขาหิมะ
การดัดแปลงในสื่ออื่น > ภาพยนตร์

| ปี | ผู้สร้าง | นักแสดงหลัก | ดูที่ |
| --- | --- | --- | --- |
| 1964 | Emei Film Company (Hong Kong) | Chiang Han, Pearl Au, Lee Yuet-ching, Shih Kien | See The Flying Fox in the Snowy Mountains |
| 1978 | CTV (Hong Kong) | Barry Chan, Jason Pai, Law Lok-lam, Michelle Yim, Wen Hsueh-erh, Lee Tong-ming | See The Flying Fox of Snowy Mountain (1978 film) |
การดัดแปลงในสื่ออื่น > ละครโทรทัศน์

Many of the television adaptations combine the plots of Fox Volant of the Snowy Mountain and The Young Flying Fox.
| Year | Production | Main cast | Additional information |
| --- | --- | --- | --- |
| 1985 | TVB (Hong Kong) | Ray Lui, Patrick Tse, Kenneth Tsang, Rebecca Chan, Chow Sau-lan, King Doi-yum, Margie Tsang | See The Flying Fox of Snowy Mountain (1985 TV series) |
| 1991 | TTV (Taiwan) | Meng Fei, Mini Kung, Mu Sicheng, Tong Chun-chung, Wu Yujuan, Wang Luyao | See The Flying Fox of Snowy Mountain (1991 TV series) |
| 1999 | TVB (Hong Kong) | Sunny Chan, Felix Wong, Wan Yeung-ming, Cheung Siu-fai, Maggie Siu, Charmaine Sheh, Joyce Tang | See The Flying Fox of Snowy Mountain (1999 TV series) |
| 2006 | ATV (Hong Kong) | Nie Yuan, Gillian Chung, Athena Chu, Ady An, Patrick Tam, Alex Fong, Anthony Wong | See Fox Volant of the Snowy Mountain (2006 TV series) |
เมี้ยวนั้งหงส์(สำเนียงจีนกลางเรียกเหมียวเหรินเฟิ่ง)ทายาทขององครักษ์แซ่เมี้ยวผู้มีฉายาว่า พุทธหน้าทอง ฝีมือสูงส่งจนได้ถูกเรียกขานว่า "พิชิตทั่วแผ่นดินไร้ผู้ต่อต้าน"
แหล่งข้อมูลอื่น

จิ้งจอกภูเขาหิมะ ที่สยามโซน
จุดฐาน

ในทางคอมพิวเตอร์และคณิตศาสตร์ จุดฐาน (อังกฤษ: radix point, radix character) คือสัญลักษณ์ที่ใช้ในการแทนจำนวนเพื่อแบ่งส่วนที่เป็นจำนวนเต็ม (ทางซ้ายของจุดฐาน) ออกจากจำนวนเศษ (ทางขวาของจุดฐาน) คำว่าจุดฐานนี้ใช้กับฐานเลขทุกระบบ ในเลขฐานสิบ จุดฐานนี้จะเรียกว่าจุดทศนิยม เช่นเดียวกับเลขฐานสอง จุดฐานนี้จะเรียกว่าจุดทวินิยม
ในประเทศที่พูดภาษาอังกฤษ รวมทั้งประเทศไทย จุดฐานมักเขียนแทนด้วยมหัพภาค (.) วางไว้ที่เส้นบรรทัด หรือวางไว้ตรงกลางระหว่างเส้นบรรทัดกับเส้นความสูงของตัวเลข แต่ในภูมิภาคอื่นอาจใช้จุลภาค (,) แทนมหัพภาคโดยปกติ (ดูที่ สัญลักษณ์แบ่งเลขฐานสิบ สำหรับข้อมูลเพิ่มเติม)
ตัวอย่าง

ยกตัวอย่างเลขฐานสิบ 13.625 จะได้ว่า 13 คือส่วนจำนวนเต็มที่อยู่ทางซ้ายของจุดทศนิยม และ 625 คือส่วนจำนวนเศษที่อยู่ทางขวาของจุดทศนิยม (ซึ่งมีค่า 625/1000)
ยกตัวอย่างเลขฐานสอง 1101.101 แยกแยะเลขโดดตามค่าประจำหลักได้ดังนี้
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| กำลังของสอง | 3 | 2 | 1 | 0 |  | −1 | −2 | −3 |
| เลขโดดฐานสอง | 1 | 1 | 0 | 1 | . | 1 | 0 | 1 |
ดังนั้น ค่าในเลขฐานสิบของจำนวนนี้จึงสามารถคำนวณได้ดังนี้
จะเห็นได้ว่า 1101 ซึ่งเป็นส่วนจำนวนเต็มที่อยู่ทางซ้ายของจุดทวินิยม เป็นการแทนเลขฐานสองของ 13 ฐานสิบ และ 101 ซึ่งเป็นส่วนจำนวนเศษที่อยู่ทางขวาของจุดทวินิยม เป็นการแทนเลขฐานสองของ 625/1000 ฐานสิบ (หรือ 5/8)
ดูเพิ่ม

จำนวนจุดลอยตัว
จีนีติซิน

| --- | --- |

ชื่อ
IUPAC name (2R,3S,4R,5R,6S)-5-Amino-6-[(1R,2S,3S,4R,6S)-4,6-diamino-3-[(2R,3R,4R,5R)-3,5-dihydroxy-5-methyl-4-methylaminooxan-2-yl]oxy-2-hydroxycyclohexyl]oxy- 2-(1-hydroxyethyl)oxane-3,4-diol
ชื่ออื่น Geneticin O-2-Amino-2,7-didesoxy-D-glycero-α-D-gluco-heptopyranosyl-(1→4)-O-(3-desoxy-4-C-methyl-3-(methylamino)-β-L-arabinopyranosyl- (1→6))-D-streptamin
เลขทะเบียน
เลขทะเบียน CAS: 49863-47-0 N
3D model (JSmol): รูปภาพแบบโต้ตอบ
ChEMBL: ChEMBL215226 N
เคมสไปเดอร์: 21106441 Y
ดรักแบงก์: DB04263 Y
ผับเคม CID: 123865
CompTox Dashboard (EPA): DTXSID10198129 
 InChI InChI=1S/C20H40N4O10/c1-6(25)14-11(27)10(26)9(23)18(32-14)33-15-7(21)4-8(22)16(12(15)28)34-19-13(29)17(24-3)20(2,30)5-31-19/h6-19,24-30H,4-5,21-23H2,1-3H3/t6-,7-,8+,9+,10+,11-,12-,13+,14?,15+,16-,17+,18+,19+,20-/m0/s1 YKey: BRZYSWJRSDMWLG-NQRKCNNJSA-N Y InChI=1/C20H40N4O10/c1-6(25)14-11(27)10(26)9(23)18(32-14)33-15-7(21)4-8(22)16(12(15)28)34-19-13(29)17(24-3)20(2,30)5-31-19/h6-19,24-30H,4-5,21-23H2,1-3H3/t6-,7-,8+,9+,10+,11-,12-,13+,14?,15+,16-,17+,18+,19+,20-/m0/s1Key: BRZYSWJRSDMWLG-NQRKCNNJBI 
 SMILES O[C@H]3[C@H](O)[C@@H](N)[C@@H](O[C@@H]2[C@@H](N)C[C@@H](N)[C@H](O[C@H]1OC[C@](C)(O)[C@H](NC)[C@H]1O)[C@H]2O)OC3[C@@H](O)C 
คุณสมบัติ
สูตรเคมี: C20H40N4O10
มวลโมเลกุล: 496.558 g·mol−1  
ละลายในน้ำ: 50 mg/mL
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
จีนีติซิน หรือ จี 418 (อังกฤษ: Geneticin หรือ G418) เป็นยาปฏิชีวนะในกลุ่มอะมิโนไกลโคไซด์ที่มีโครงสร้างคล้ายคลึงกับเจนตามัยซิน บี1 จีนีติซินถูกสร้างขึ้นโดยแบคทีเรียสายพันธุ์ Micromonospora rhodorangea ยานี้จะออกฤทธิ์ยับยั้งการสังเคราะห์โปรตีน โดยเข้าไปขัดขวางกระบวนการต่อสายโปรตีน (elongation) ทั้งในเซลล์ยูคาริโอตและเซลล์โพรคาริโอต ทำให้ไม่มีการใช้ยานี้เพื่อการรักษาโรคในมุนษย์และสัตว์ เนื่องจากจีนีติซินจะออกฤทธิ์ยับยั้งการสังเคราะห์โปรตีนของโฮสต์ได้ด้วย ในปัจจุบัน มีการนำจีนีติซินไปใช้ในการคัดเลือกเซลล์ที่ได้รับการแตกแต่งพันธุกรรมให้ดื้อต่อยานี้ (โดยมีการใช้ KanMX ติดเป็นเครื่องหมายพันธุกรรม) โดยการเกิดการดื้อต่อจีนีติซินนี้เป็นผลมาจากนีโอยีนของเอนไซม์ทรานสโพเสส Tn5 (Transposase Tn5) ทำให้มีการสร้างเอนไซม์ aminoglycoside 3'-phosphotransferase (APT 3' II) ขึ้น ซึ่งเอนไซม์นี้มีส่วนทำให้เกิดการดื้อต่อจีนีติซินของแบคทีเรีย จีนีติซินเป็นอนุพันธ์ของนีโอมัยซินซัลเฟต จึงมีกลไกลการออกฤทธิ์ที่คล้ายคลึงนีโอมัยซินมากกว่ายาปฏิชีวนะอื่นในกลุ่มเดียวกัน ขนาดจีนีติซินที่ใช้ในการทดลองสำหรับเซลล์แบคทีเรียและสาหร่ายนั้นมีความเข้มข้นประมาณ 5 ไมโครกรัม/มิลลิลิตร หรือน้อยกว่า สำหรับเซลล์ของสัตว์เลี้ยงลูกด้วยนมนั้นจะใช้ความเข้มข้นประมาณ 400 ไมโครกรัม/มิลลิลิตร สำหรับการคัดเลือกเซลล์ หรือที่ความเข้มข้น 200 ไมโครกรัม/มิลลิลิตร สำหรับการคงสภาพเซลล์ อย่างไรก็ตาม ความเข้มข้นที่เหมาะสมสำหรับการคัดเลือกเซลล์ที่ดื้อต่อยานี้นั้นจะขึ้นอยู่กับชนิดของเซลล์ที่ใช้และความสามารถในการเหนี่ยวนำให้เกิดการดื้อยาของพลาสมิด ดังนั้นจึงควรมีการทำการไตเตรทหาช่วงความเข้มข้นที่เหมาะสมเพื่อกำหนดสภาวะที่ดีที่สุดสำหรับทุกระบบทดลอง การไตเตรทควรทำโดยใช้ความเข้มข้นของยาปฏิชีวนะตั้งแต่ 100 ไมโครกรัม/มิลลิลิตร ถึง 1400 ไมโครกรัม/มิลลิลิตร โดยการคัดเลือกเซลล์ที่ดื้อยานี้อาจใช้เวลาประมาณ 1 สัปดาห์ หรือในกรณีอาจนานถึง 3 สัปดาห์
การศึกษาสารปนเปื้อน

จีนีติซินเป็นผลิตภัณฑ์ที่ได้จากการคัดแยกสารที่เกิดจากการหมักเชื้อแบคทีเรียสายพันธุ์ Micromonospora rhodorangea ซึ่งในกระบวนนี้นอกจากจะได้ผิตภัณฑ์เป็นจีนีติซินแล้ว ยังได้สารผสมของเจนตามัยซินอีกหลายชนิด ด้วยเหตุนี้ สารปนเปื้อนของจีนีติซินที่พบได้บ่อยมากที่สุดจึงมักเป็นสารผสมของเจนตามัยซิน ได้แก่ เจนตามัยซินเอ, ซี1, ซี1เอ, ซี2, ซี2เอ และเอ็กซ์2 ทั้งนี้ คุณภาพของจีนีติซินที่ผลิตได้นั้นไม่ได้ขึ้นอยู่กับความแรงในการต้านแบคทีเรียเพียงอย่างเดียว หากแต่ขึ้นอยู่กับความจำเพาะในการออกฤทธิ์ต่อเซลล์เป้าหมายด้วย ซึ่งวัดได้จากกราฟสัดส่วนการออกฤทธิ์ของจีนีติซินต่อเซลล์ที่ไวต่อยานี้และเซลล์ที่ดื้อต่อยานี้ โดยจีนีติซินทีม่ีคุณภาพดีจะต้องมีค่าความเข้มข้นของยาที่ส่งผลฆ่าเซลล์ที่ไวต่อยาได้ร้อยละ 50 ต่ำที่สุด (LD50) (เช่น NIH 3T3) และมีค่า LD50 ต่อเซลล์ที่ดื้อยาสูง (อาจมากถึง 5,000 ไมโครกรัม/มิลลิลิตร)
การใช้ในการศึกษาด้านชีววิทยาของเซลล์

ถึงแม้ว่าจีนีติซินสามารถออกฤทธิ์ฆ่าเซลล์ยูคาริโอตได้ดี แต่ก็มียีนหลายชนิดที่สามารถช่วยให้เซลล์รอดจากการถูกฆ่าด้วยจีนีติซินได้ หนึ่งในยีนดังกล่าวคือ  neoR  ถ้ามีการแทรกสอดยีน 'neoR' เข้าไปในเซลล์ใดๆ เซลล์นั้นจะสามารถดำรงชีวิตอยู่ได้ในอาหารเลี้ยงเชื้อที่มีจีนีติซินผสมอยู่ ดังนั้นนักวิจัยจึงได้ทำการเชื่อมโยงยีน neoR เข้ากับดีเอ็นเอพาหะ (vector) หากดีเอ็นเอพาหะที่มียีน neoR ถูกนำมาใช้ในเซลล์ใดก็จะทำให้เซลล์นั้นกลายเป็นเซลล์ที่ดื้อต่อจีนีติซินได้ ทำให้เซลล์ที่มีดีเอ็นเอพาหะ (+) เหล่านี้สามารถอยู่รอดได้ในสภาวะแวดล้อมที่มีจีนีติซิน ในขณะที่เซลล์ที่ไม่มีเวกเตอร์ (-) จะตาย วิธีการนี้สามารถช่วยนักวิจัยสามารถคัดเลือกเซลล์ที่ดื้อยานี้ได้โดยง่าย
จุฬาตรีคูณ (ภูมิศาสตร์)

สำหรับความหมายอื่น ดูที่ จุฬาตรีคูณ
ในความเป็นจริงทางภูมิศาสตร์แล้ว จุฬาตรีคูณเป็นสถานที่ที่แม่น้ำคงคาและแม่น้ำยมุนามาบรรจบกัน
จุฬาตรีคูณ หรือ สังคัม (อังกฤษ: Sangam) เป็นชื่อของสถานที่ในเมืองอลาหาบาด (Allahabad) ที่แม่น้ำศักดิ์สิทธิ์ในอินเดียสามสายรวมกันคือแม่น้ำคงคา แม่น้ำยมุนา และแม่น้ำสรัสวดี ในทางกายภาพจะเห็นเพียงแม่น้ำคงคาและแม่น้ำยมุนาเท่านั้น เพราะแม่น้ำสรัสวดีเป็นแม่น้ำในตำนาน ไม่พบเห็นในปัจจุบัน จุฬาตรีคูณเป็นสถานที่ที่ใช้ประกอบพิธีกรรม “มหากุมภะ” ในศาสนาฮินดู
จุดแมคเบอร์เนย์

| McBurney's point |
| --- | --- |
Location of McBurney's point (1), located two thirds the distance from the umbilicus (2) to the right anterior superior iliac spine (3).
Surface projections of the organs of the trunk, with McBurney's point labeled with a red circle at bottom left at the inferior part of the cecum.
ตัวระบุ
FMA: 11362
อภิธานศัพท์กายวิภาคศาสตร์[แก้ไขบนวิกิสนเทศ]
จุดแมคเบอร์เนย์ (อังกฤษ: McBurney's point) เป็นชื่อของตำแหน่งหนึ่งบนหน้าท้องบริเวณด้านขวาล่างของหน้าท้อง อยู่บนตำแหน่ง 1/3 ของเส้นที่ลากจาก ASIS ไปยังสะดือ สัมพันธ์กับตำแหน่งของไส้ติ่งในคนส่วนใหญ่ โดยเป็นจุดของฐานของไส้ติ่งบริเวณที่แยกออกมาจากลำไส้ใหญ่ส่วนต้น
ความสำคัญทางคลินิก

อาการกดเจ็บบริเวณจุดแมคเบอร์เนย์หรืออาการแสดงของแมคเบอร์เนย์ (อังกฤษ: McBerney's sign) เป็นอาการแสดงของโรคไส้ติ่งอักเสบ
Normal location of the appendix relative to other organs of the digestive system (anterior view). Cecum and appendix are visible at bottom left.
จิมเควล

| RGM-79Q จิมเควล > ข้อมูลทั่วไป |
| --- | --- |
ประเภท: โมบิลสูทเอนกประสงค์รุ่นต้นแบบ
ความสูง: 18 เมตร
น้ำหนัก: 39.8 ตัน (พื้นฐาน) 56.3 ตัน (เต็มพิกัด)
เกราะ: โลหะผสมไทเทเนียมและเซรามิก
กำลังเครื่อง: 1420 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล ปืนไรเฟิล 90 มม. โล่
ด ค ก
RGM-79Q จิมเควล (ญี่ปุ่น: ジム・クゥエル ; อังกฤษ: GM Quel) เป็นโมบิลสูทในกลุ่มจิมซีรีส์ ปรากฏตัวครั้งแรกในโอวีเอ กันดั้ม 0083 ออกแบบโดย ฮาจิเมะ คาโทกิ
ลักษณะและเนื้อเรื่อง

จิมเควลเป็นโมบิลสูทรุ่นแรกที่กองกำลังพิเศษ ทิทานส์ พัฒนาขึ้นเพื่อใช้งานเอง โดยดัดแปลงมาจาก RGM-79N จิมคัสตอมของสหพันธ์โลก จากภายนอกนั้นโมบิลสูททั้งสองรุ่นมีข้อแตกต่างที่เห็นได้ชัดเพียงสีเท่านั้น โดยจิมเควลจะมีสีดำและเทา จิมเควลยังได้รับการออกแบบให้เหมาะกับการใช้งานในโคโลนีมากกว่าโมบิลสูททั่วๆไป ชื่อเควล (Quel)เป็นตัวย่อ มาจาก Qualified to Use Earthly Law
ในนิยายประกอบภาพถ่าย แอดวานซ์ออฟเซต้า มีจิมเควลที่ทาสีขาวและแดงแบบจิมรุ่นปกติซึ่งเป็นรุ่นที่มอบให้ทหารสหพันธ์ที่ถูกทิทานส์มาทำงานให้
RX-121 กันดั้ม TR-1 "เฮเซล"

กันดั้มเฮเซล (ญี่ปุ่น:ガンダムTR-1［ヘイズル］ ; อังกฤษ:Gundam TR-1 [Hazel]) เป็นโมบิลสูทของร้อยโทเวส เมอร์ฟี ตัวเอกของนิยายประกอบภาพถ่าย แอดวานซ์ออฟเซต้า ออกแบบโดยเคนกิ ฟุจิโอกะ กันดั้มเฮเซลเป็นจิมเควลที่ดัดแปลงให้มีสมรรถนะสูงกว่าเดิมโดยใช้ชิ้นส่วนที่มีคุณภาพดีกว่า ส่วนหัวของกันดั้มเฮเซลเป็นแบบกันดั้มเพื่อใช้ข่มขวัญศัตรู ด้านหลังของกันดั้มเฮเซลมีบูสเตอร์ซึ่งสามารถปรับตำแหน่งได้ และบีมไรเฟิลที่ใช้เป็นแบบใช้พลังงานจากเอเนอจีแพ็คที่สามารถถอดเปลี่ยนได้ระหว่างการต่อสู้ โล่ของเฮเซลเป็นบูสเตอร์ชิลด์ที่ติดตั้งท่อขับดันไว้เพื่อช่วยเพิ่มการขับเคลื่อน ส่วนหัวไหล่สามารถติดตั้งลันเชอร์อเนกประสงค์หรือแขนกลสำหรับติดบูสเตอร์ชิลด์เพิ่มก็ได้ กันดั้มเฮเซลยังสามารถติดตั้งเกราะฟุลอาเมอร์ได้
หลังจากได้รับความเสียหายในการต่อสู้กับกองกำลังของซีอ้อนที่เหลืออยู่ กันดั้มเฮเซลจึงได้รับการปรับปรุงเป็น RX-121 กันดั้ม TR-1 "เฮเซลรุ่นปรับปรุง"
RX-121 กันดั้ม TR-1 "เฮเซล" > RX-121-1 กันดั้ม TR-1 "เฮเซลรุ่นปรับปรุง"

| RX-121-1 กันดั้ม TR-1 "เฮเซลรุ่นปรับปรุง" > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18.1 เมตร
น้ำหนัก: 41.5 ตัน (พื้นฐาน) 63 ตัน (เต็มพิกัด)
เกราะ: โลหะผสมไทเทเนียมและเซรามิก
กำลังเครื่อง: 1420(+390) กิโลวัตต์
อุปกรณ์: ลันเชอร์อเนกประสงค์ บีมเซเบอร์ บีมไรเฟิล บูสเตอร์ชิลด์ โล่ อิคารอสยูนิต ซับอาร์มยูนิต FF-X29A ฮรุดด์ ลองเบลดไรเฟิล
นักบินสำคัญ: เวส เมอฟี่
ด ค ก
เฮเซลรุ่นปรับปรุงได้รับการดัดแปลงให้โครงสร้างและระบบปฏิบัติการสามารถรองรับอุปกรณ์เสริมอย่างได้อย่างมีประสิทธิภาพมากกว่าเดิม เฮเซลรุ่นปรับปรุงมีน้ำหนักที่เบากว่าเดิมแต่มีกำลังขับเคลื่อนสูงขึ้นประมาณ10%และยังเปลี่ยนค็อกพิตเป็นแบบพาโนรามิกที่มองได้รอบตัว ส่วนเอวของเฮเซลรุ่นปรับปรุงมีล็อกสำหรับใช้ติดตั้งอุปกรณ์ต่างๆ
หนึ่งในอุปกรณ์เสริมที่สำคัญของเฮเซลรุ่นปรับปรุงก็คือ อิคารอสยูนิต ซึ่งทำให้เฮเซลรุ่นปรับปรุงสามารถบินในชั้นบรรยากาศโลกได้ รุ่นต้นแบบของอิคารอสยูนิตเป็นเกราะที่มีปีกเพื่อให้เกิดแรงยกเหมือนเครื่องบิน แต่เนื่องจากรูปร่างของโมบิลสูทนั้นค่อนข้างต้านลมทำให้บินได้ไม่ดีนัก จึงเปลี่ยนมาเป็นแบบที่ใช้กำลังของท่อขับดันในการบินเท่านั้น ซึ่งข้อมูลของอิคารอสยูนิตนี้ต่อมาใช้ในการพัฒนาโมบิลสูท RX-160 ไบอาลัน
อุปกรณ์เสริมอีกชิ้นของเฮเซลรุ่นปรับปรุงก็คือยาน FF-X29A ฮรุดด์ ซึ่งพัฒนามาจากยาน Gไฟเตอร์ของกันดั้ม แต่ไม่สามารถประกอบกันกลางอากาศได้แบบ Gไฟเตอร์ ปีกสองข้างของฮรุดด์สามารถขยับได้และมีล็อกสำหรับติดตั้ง Eแพ็ค ฮรุดด์ยังมีคีมขนาดใหญ่ไว้ใช้ยึดจับอาวุธ ซึ่งคีมนี้มีกลไกให้สามารถยื่นออกมาและยิงบีมออกมาเป็นอาวุธได้ ซึ่งสามารถประกอบกับลำกล้องเสริมเพื่อใช้เป็นบีมแคนน่อนที่มีอานุภาพมากกว่าเดิม เมื่อฮรุดด์ประกอบกับเฮเซลรุ่นปรับปรุงก็จะกลายเป็น RX-121-1+FF-X29A เฮเซลราห์ โดยที่นอกจากจะมีอัตราเร่งที่สูงขึ้นแล้ว การขยับปีกของฮรุดด์ยังช่วยเพิ่มประสิทธิภาพของระบบควบคุมทิศทาง AMBACอีกด้วย ลำกล้องเสริมของฮรุดด์จะประกอบกับบีมไรเฟิลของเฮเซลรุ่นปรับปรุงกลายเป็นลองเบลดไรเฟิลซึ่งมีระยะหวังผลพอๆกับสไนเปอร์ไรเฟิลและมีใบมีดความร้อนติดไว้เพื่อใช้ในการต่อสู้ระยะประชิด สมรรถนะของเฮเซลราห์นั้นอยู่ในระดับเดียวกับโมบิลสูทที่พัฒนาในช่วงหลังของศึกกรีปส์
RX-121-2 กันดั้ม TR-1 "เฮเซลหมายเลข2"

เดิมทีเป็นจิมเควลธรรมดาที่ใช้ส่วนหัวแบบเฮเซลเพื่อเป็นเครื่องสำรอง แต่ต่อมาได้รับการปรับปรุงเพื่อใช้รบจริงและเปลี่ยนรหัสเครื่องจาก RGM-79Q เป็น RX-121-2 โดยติดไทรบูสเตอร์ซึ่งเป็นอุปกรณ์เสริมของเฮเซลไว้ด้านหลัง ไทรบูสเตอร์นี้เป็นยูนิตขับเคลื่อนซึ่งสามารถปรับทิศทางของท่อขับดันได้อย่างอิสระ ด้วยกำลังของไทรบูสเตอร์ทำให้เฮเซลหมายเลข2สามารถใช้งานเกราะฟุลอาเมอร์ได้อย่างมีประสิทธิภาพมากกว่าเฮเซล
| RX-121-2A กันดั้ม TR-1 "แอดวานซ์เฮเซล" > ข้อมูลทั่วไป |
| --- | --- |
ประเภท: โมบิลสูทรุ่นต้นแบบ
ความสูง: 18.1 เมตร
น้ำหนัก: 39.5 ตัน (พื้นฐาน) 78.6 ตัน (เต็มพิกัด)
เกราะ: โลหะผสมไทเทเนียมและเซรามิก
กำลังเครื่อง: 1420 กิโลวัตต์
อุปกรณ์: ลันเชอร์อเนกประสงค์ บีมเซเบอร์ บีมไรเฟิล บูสเตอร์ชิลด์ โล่ บูสเตอร์ชิลด์รุ่นปรับปรุง (ติดตั้งบีมกันแบบสาดกระจาย) ซับอาร์มยูนิต
นักบินสำคัญ: เอเรียลด์ ฮันเตอร์ ออเดรย์ เอพริล
ด ค ก
RX-121-2 กันดั้ม TR-1 "เฮเซลหมายเลข2" > RX-121-2A กันดั้ม TR-1 "แอดวานซ์เฮเซล"

เฮเซลหมายเลข2ที่ได้รับการปรับปรุงต่อมาเพื่อให้มีสมรรถนะเทียบได้กับเฮเซลคัสรุ่นปรับปรุง โดยเพิ่มจุดล็อกอาวุธตามตัวและเซ็นเซอร์เสริมแบบจิมสไนเปอร์ทรี ที่ส้นเท้าของแอดวานซ์เฮเซลยังมีท่อขับดันขนาดเล็ก ไทรบูสเตอร์ถูกเปลี่ยนเป็นแบบที่สามารถติดตั้งบูสเตอร์ชิลด์เสริมเพื่อเพิ่มอัตราเร่งขึ้นอีกสองอัน
ในภายหลัง แอดวานซ์เฮเซลได้รับความเสียหายอย่างหนักที่ส่วนลำตัวจากการต่อสู้กับกลุ่มต่อต้านสหพันธ์โลกจึงซ่อมใหม่เป็น RX-121-2 กันดั้ม TR-1 "เฮเซลเอาส์ลา"
RX-121-2 กันดั้ม TR-1 "เฮเซลหมายเลข2" > RX-121-2 กันดั้ม TR-1 "เฮเซลเอาส์ลา"

หลังจากที่แอดวานซ์เฮเซลได้รับความเสียหายอย่างหนักจากการต่อสู้ จึงเปลี่ยนส่วนลำตัวเป็นยูนิตหนีภัย"ไพรม์โรส"กลายเป็น"เฮเซลเอาส์ลา" ในสถานการณ์ฉุกเฉิน ไพรม์โรสสามารถถอดแขนขาและหัวแล้วแปลงร่างเป็นยานหนีออกมาได้ อาวุธใหม่ของเฮเซลเอาส์ลาประกอบด้วยบีมแคนน่อนกับมิสไซล์ขนาดเล็กที่ไหล่ซึ่งติดตั้งไว้รวมกับพลุสัญญาณ โล่และบีมแคนน่อนของแอดวานซ์เฮเซลยังสามารถปล่อยออกไปได้ด้วยสายเคเบิลซึ่งจำลองมาจากชทุตเซอร์ของซีอ้อน ในสภาพยานหนีภัย ไพรม์โรสยังคงบรรทุกอุปกรณ์ต่างๆรวมถึงอาวุธของเฮเซลได้
นอกจากอุปกรณ์เดิมของเฮเซลแล้ว เฮเซลเอาส์ลายังสามารถติดกิกันติคอาร์มซึ่งเป็นส่วนแขนของ MRX-009 ไซโคกันดั้มไว้กับแบ็คแพ็ค ซึ่งนอกจากจะใช้เป็นมือจับแล้วยังสามารถยิงบีมแคนน่อนที่นิ้วของไซโคกันดั้มได้
RX-121-3C กันดั้ม TR-1 "ไฮเซนเทลย์"

เป็นกันดั้มเฮเซลซึ่งใช้โครงสร้างที่ดัดแปลงมาจากของ RX-124 TR-6 วูนวอร์ท จึงมีรูปร่างที่แตกต่างจากกันดั้มเฮเซลรุ่นก่อนหน้านี้
ดูเพิ่ม

รายชื่อหุ่นยนต์ใน Universal Century
จุดตรวจรักษาความมั่นคง

จุดตรวจใกล้กับอะบู ดิส เวสต์แบงก์
เจ้าหน้าที่กำลังค้นหาชาวบริติชที่ปากทางเข้าเมืองเทลอาวีฟ ในคริสต์ทศวรรษ 1940
จุดตรวจรักษาความมั่นคง หรือ จุดตรวจพลเรือน (อังกฤษ: Security checkpoint) ต่างจากจุดตรวจชายแดน ตรงที่ตั้งขึ้นและบังคับใช้ในพื้นที่ต่อเนื่องในการควบคุมของทหารหรือกำลังกึ่งทหาร มีการจัดจุดตรวจรักษาความมั่นคงในพื้นที่ขัดแย้งทั่วโลกเพื่อตรวจสอบ และระงับการเคลื่อนไหวของคนหรือวัตถุเพื่อป้องกันความรุนแรง
ตัวอย่างในวัฒนธรรมปัจจุบัน

แม้จะมีข้อกำหนดและการบังคับใช้กฎหมายที่แตกต่างกัน แต่ในที่นี้มีการใช้จุดตรวจใน:
อดีตประเทศยูโกสลาเวีย ระหว่างสงครามยูโกสลาเวีย
ไอร์แลนด์เหนือโดยกองทัพสาธารณรัฐไอริชทางการ, กองทัพสาธารณรัฐไอริชเฉพาะกิจ, กองทัพปลดปล่อยแห่งชาติไอริช และกองทัพสาธารณรัฐไอริชแท้ เฉกเช่นเดียวกับกองทัพบกสหราชอาณาจักร, กรมตำรวจหลวงอัลสเตอร์, ตำรวจไอร์แลนด์เหนือ และโดยสมาคมป้องกันอัลสเตอร์ และกองกำลังอาสาสมัครอัลสเตอร์
ประเทศโคลอมเบีย โดยกองทัพ และกองกำลังกึ่งทหาร
ดินแดนปาเลสไตน์ โดยกองกำลังป้องกันอิสราเอล
ประเทศเม็กซิโก โดยกองทัพ และกองกำลังตำรวจ
ตั้งแต่เหตุการณ์ก่อการร้ายด้วยระเบิด ประเทศปากีสถาน ได้ตั้งทั่วประเทศปากีสถานทุกพื้นที่เข้า และทางออกของเมืองใหญ่ภายในประเทศ
เฟรนช์เกียนา โดยกองทัพฝรั่งเศส
หมู่เกาะรีเยา โดยกองทัพ และกองกำลังกึ่งทหาร
แหล่งข้อมูลอื่น

FMI 3-07.22 "Counterinsurgency Operations", October 2004 (Expires 1 October 2006), Appendix C "Population and Resources Control"
นายทหารอิรักได้รับมอบหมายให้ดูแลกองพันที่ 1, กองพลน้อยที่ 1, กองพลที่ 4 ตรงจุดตรวจระหว่างปฏิบัติการสีแดงที่สอง
จุดบอด

จุดบอด
จุดบอด (อังกฤษ: blind spot, optic disc) คือบริเวณที่ปรากฏบนเรตินาหรือจอประสาทตา ซึ่งเมื่อแสงไปตกกระทบ ณ บริเวณนี้ จะทำให้ไม่สามารถเห็นภาพได้เนื่องจากเป็นทางออกของเส้นเลือดและเส้นประสาท จึงไม่มีเซลล์รับแสงปรากฏอยู่
จุดบอด

Blind spot หรือจุดบอด คือจุดที่ไม่มีเซลล์รับภาพแม้จะมีแสงเข้ามายังเรตินาก็ตาม เพราะพื้นที่นี้เจ้า CNII เส้นประสาทสมองคู่ที่2 มันใช้ไปในการแทงเข้ามาจากชั้นนอกเพื่อรับข้อมูล (sensory) จากการรับแสงของเรตินานั้นเอง จุดBlind spot จะเยื้องเข้ามาด้านติดจมูกหน่อยๆของลูกตาทั้งสองครับ
เส้นประสาทที่ออกจากจุดบอดก็คือแอกซอน (axon) ของเซลล์แกงเกลียน (ganglion cells) ที่อยู่บนเรตินา โดยแอกซอนนี้จะไปรวมกันทะลุผ่านตาขาวเป็นเส้นประสาทการมองเห็น หรือ เส้นประสาทออพติค ซึ่งเป็นเส้นประสาทสมองคู่ที่ 2 และจุดบอดยังเป็นทางออกของเส้นเลือดที่มีชื่อว่า central retinal vein กับ central retinal artery ซึ่งเป็นเส้นเลือดที่มาเลี้ยงเรตินา อีกด้วย จึงทำให้บริเวณนี้ไม่พบเซลล์รับแสงทั้งโคนเซลล์และรอดเซลล์ เมื่อแสงมาตกกระทบจึงไม่มีตัวแปลสัญญาณแสงเป็นสัญญาณประสาท ทำให้ไม่สามารถมองเห็นภาพได้
แบบทดสอบจุดบอด

การทดสอบหาจุดบอดในดวงตา เมื่อต้องการทดสอบตาซ้ายให้ปิดตาขวาและใช้ตาซ้ายมองไปที่จุดวงกลมบนภาพ จากนั้นเลื่อนระยะเข้าใกล้ภาพทีละน้อยจะพบว่า เมื่อถึงตำแหน่งหนึ่ง เครื่องหมายบวกที่อยู่บนภาพนั้นจะหายไป และเมื่อต้องการทดสอบตาขวา ให้ทำตรงกันข้ามกับการทดสอบตาซ้าย
thumbnail
จุดมืดดวงอาทิตย์

จุดมืดดวงอาทิตย์เมื่อวันที่ 22 กรกฎาคม พ.ศ. 2547
แผนภาพจำนวนของจุดมืดในรอบ 400 ปี
จุดมืดดวงอาทิตย์ หรือ จุดดับบนดวงอาทิตย์ (อังกฤษ: Sunspot) คือ พื้นที่ส่วนหนึ่งบนชั้นโฟโตสเฟียร์ของดวงอาทิตย์ซึ่งมีอุณหภูมิต่ำกว่าบริเวณโดยรอบ และมีสนามแม่เหล็กที่มีปั่นป่วนสูงมาก ซึ่งได้ทำให้เกิดการขัดขวางกระบวนการพาความร้อนบนพื้นผิวดวงอาทิตย์ เกิดเป็นพื้นที่ที่มีความเข้มของแสงต่ำกว่าบริเวณโดยรอบ อย่างไรก็ตาม มันยังคงมีอุณหภูมิสูงถึง 3700-4000 เคลวิน เทียบกับบริเวณปกติโดยรอบที่มีอุณหภูมิประมาณ 5800 เคลวิน ถ้าเรานำจุดมืดออกมาจากดวงอาทิตย์มันจะสามารถเปล่งแสงสว่างได้มากกว่าแสงจากการเชื่อมเหล็ก เสียอีก จุดมืดยังเป็นสาเหตุของการเกิดปรากฏการณ์บนดวงอาทิตย์อีกมาก เช่น บ่วงโคโรนา (Coronal loop) และ การเชื่อมกันของสนามแม่เหล็ก (Magnetic reconnection) นอกจากนี้การระเบิดใหญ่บนดวงอาทิตย์ (Solar flare) และ การพ่นมวลโคโรนา (Coronal Mass Ejection) ก็ยังเกิดขึ้นในบริเวณสนามแม่เหล็กรอบๆ จุดมืดอีกด้วย